जिला अस्पताल कवर्धा में सेवा दे रहे इस युवा एमबीबीएस डॉक्टर को म्यूजिक का खासा शौक है। जब ये पं. जवाहरलाल नेहरु मेडिकल कॉलेज रायपुर में पढ़ाई कर रहे थे, तब छग आइडल प्रोग्राम हुआ था। उसमें इन्होंने गिटार प्ले किया और जीता। गिटार प्ले करने का शौक इन्हें अब भी है। हॉस्पिटल से जब भी वक्त मिलता है, तो वे घर में या पार्टी वगैरह में गिटार प्ले कर अपना ये शौक पूरा करते हैं। कई बार हॉस्पिटल में भी उन्होंने गिटार प्ले किया है।